ઇન્ફોસિસ સાથે કેટલાંક વર્ષ સુધી બહારથી કન્સલ્ટન્ટની સેવા આપનારે જણાવ્યું કે ટોપ પોસ્ટ માટે બહારથી સારી ટેલેન્ટેડ વ્યક્તિ લાવવાની છેલ્લી તક વિશાલ સિક્કાની પાછળ કંપનીએ ગુમાવી દીધી છે. સીઇઓ પદના બે સંભવિત કેન્ડિડેટે પ્રમોટરોની દખલગીરીની આશંકા અને કંપનીની ખરાબ ઓપરેશનલ સ્થિતિના કારણે અરજી કરવા માટે જ ના પાડી દીધી, જેના કારણે ઇન્ફોસિસના સીઇઓની પોસ્ટ માટે પૂર્વ એક્ઝિક્યુટિવના નામ પર વિચારણા કરવા કંપનીએ મજબૂર થવું પડ્યું છે. નોંધનીય છે કે શ્રીનિવાસન હાલ હોંગકોંગમાં લિસ્ટેડ પીસીસીડબ્લ્યુ લિમિટેડ કંપનીમાં ગ્રૂપ મેનેજિંગ ડાયરેક્ટર છે, જ્યારે વેમુરી હાલ બિઝનેસ પ્રોસેસ આઉટસોર્સિંગ કંપની કોન્ડુએન્ટના સીઇઓ છે.